laion/Wikipedia-Exotic huggingface dataset:
ফাদল ইবনে আব্বাস

ফাদল ইবন আব্বাস(মৃত্যু-৬৩৪ খ্রিষ্টাব্দ) মুহাম্মদ এর একজন একনিষ্ঠ সাহাবা । তিনি রাসুল ছোট চাচা আব্বাস ইবনে আব্দুল মুত্তালিব এর বড় ছেলে ছিলেন । তিনি হাদিস বর্ণনাকারী সাহাবা ছিলেন । ফাদল ইবনে আব্বাস এর ডাক নাম আবু মুহাম্মাদ ।তার পিতা ছিলেন প্রখ্যাত সাহাবী হযরত আব্বাস ইবন আবদুল মুত্তালিব এবং ছিলেন মাতা লুবাবা বিনতুল হারেস আল হিলালিয়্যাহ ।ফাদল ইবনে আব্বাস রাসূল এর চাচাতো ভাই ছিলেন । ফাদল পিতার বড় সন্তান ছিলেন । বদর যুদ্ধের পূর্বেই পরিবারের সবাই সাথে ইসলাম গ্রহণ করেন । কিন্তু মক্কার কুরাইশদের ভয়ে প্রকাশ করতে পারেননি । মক্কা বিজয়ের অল্প কিছুদিন পূর্বে পিতা আব্বাস ইবনে আব্দুল মুত্তালিব ও ছোট ভাই আবদুল্লাহর সাথে মদীনায় হিজরত করেন। হিজরতের সময় তার বয়স ছিল ১৩ বছর এবং ছোট ভাই আবদুল্লাহর বয়স ছিল ৮ বছর । তিনি মদীনায় হিজরতের পর সর্ব প্রথম মক্কা অভিযানে অংশ গ্রহণ করেন। অতঃপর হুনাইনের যুদ্ধেও যোগদান করেন ।হুনাইনের যুদ্ধে আক্রমণের প্রথম পর্যায়ে মুসলিম বাহিনী যখন পরাজয়ের দ্বারপ্রান্তে উপনীত হয়ে পালাতে শুরু করে তখনও তিনি বীরত্বের সাথে রাসূল সাথে ময়দানে অটল থাকেন। বিদায় হজ্জে তিনি রাসূলুল্লাহর সাথে একই বাহনে বসা ছিলেন। এ কারণে সেই দিন থেকে তিনি রাদিফুর রাসূল উপাধিতে ভূষিত হন ।তার বিয়ের দেনমোহর রাসূল নিজে পরিশোধ করেন । রাসুলের অন্তিম জীবনে খেদমতের সুযোগ হয় ফাদল ইবনে আব্বাসের । রাসুল অন্তিম রোগশয্যায় রাসূলুল্লাহ সর্বশেষ ভাষণ দিবেন,এই ঘোষণা দেন ফাদল । অতঃপর ফাদল ও অন্য একটা সাহাবার সাহায্য নিয়ে রুম থেকে বাইরে বের জনগণের সামনে শেষ ভাষণ দেন । এরপরে রাসুল ইন্তিকালের পর ফাদল ও কয়েকজন সাহাবা মিলে রাসুল এর গোসলের কাজ সম্পন্ন করেন,আউস ইবন খাওলী নামক এক আনসার সাহাবা তাকে পানি এগিয়ে দেন গোসল করানোর জন্য । ফাদল ইবনে আব্বাস হতে ২৪টি হাদীস বর্ণিত হয়েছে । অনেক সাহাবা ও তাবেয়ী তার থেকে হাদিস বর্ণনা করেছেন । সাহাবাদের মধ্যে ইবন আব্বাস ও আবু হুরাইরার উল্লেখযোগ্য । তাবেয়ীদের মধ্যে কুরাইব কুসাম ইবন আব্বাস আব্বাস ইবন উবাইদিল্লাহ রাবীয়া ইবন হারেস, সুলাইমান ইবন ইয়াসার, আতা ইবন আবী রিবাহ আবু সাঈদ শাবী উমাইর বিশেষ ভাবে উল্লেখযোগ্য । ফাদল ইবনে আব্বাসের মৃত্যুসন সম্পর্কে বেশ মতপার্থক্য রয়েছে । ওয়াকিদী বলেনঃ হযরত ফাদল খলিফা উমারের খিলাফতকালে আমওয়াসের প্লেগের মহামারিতে মারা যান। আবার অনেকে বলেছেন, হযরত আবু বকরের খিলাফতকালে আজনাদায়ন অথবা ইয়ামামার যুদ্ধে তিনি শাহাদাত বরণ করেন। আবার কেউ কেউ বলেছেন, হিজরী ১৫ সনে ইয়ামামার যুদ্ধে তিনি শহীদ হন। তবে ইমাম বুখারী আজনাদাইনের মতটি গ্রহণযোগ্য বলে মনে করেছেন । (বইঃ আসহাবে রাসূলের জীবনকথা – দ্বিতীয় খন্ড)।  [হায়াতুস সাহাবা-১/৩৭৩]।  আল ইসাবা-৩/২০৮ [এবং বুখারী শরীফে বাবু হজ্জিল মারয়াতে অধ্যায়ে বিষয়টি বর্ণিত হয়েছে]।  [আল-ইসতীয়াব, হায়াতুস সাহাবা-২/৩৪১]।  [আল ইসাবা-৩/২০৯]।
এউরিবিয়া

গ্রিক পুরাণে, এউরিবিয়া ছিল আদি সমুদ্র দেবতা পোন্তুস ও ধরিত্রীমাতা গেইয়ার কন্যা। এউরিবিয়ার সাথে টাইটান ক্রিউসের বিয়ে হয়েছিল। তাদের সন্তানেরা হল - আস্ত্রাইয়ুস, পাল্লাস ও পের্সেস। এউরিবিয়া ছিল একজন গৌণ জলদেবী। হেসিয়ড, Theogony 233-239; অ্যাপোলোডোরাস, 1.2.6. অ্যাপোলোডোরাস, Apollodorus, The Library, with an English Translation by Sir James George Frazer, F.B.A., F.R.S. in 2 Volumes. Cambridge, Massachusetts, Harvard University Press; London, William Heinemann Ltd. 1921. Online version at the Perseus Digital Library. হেসিয়ড, Theogony, in The Homeric Hymns and Homerica with an English Translation by Hugh G. Evelyn-White, Cambridge, Massachusetts., Harvard University Press; London, William Heinemann Ltd. 1914. Online version at the Perseus Digital Library.
রাষ্ট্রীয় শুদ্ধাচার পুরস্কার

রাষ্ট্রীয় শুদ্ধাচার পুরস্কার হলো গণপ্রজাতন্ত্রী বাংলাদেশ সরকার প্রবর্তিত সরকারি কর্মচারীদের পেশাগত দক্ষতা, সততা ইত্যাদির উপর ভিত্তি করে প্রদান করা একটি পুরস্কার। ২০১৭ সালের ৬ এপ্রিল শুদ্ধাচার পুরস্কার প্রদান নীতিমালা-২০১৭ প্রকাশিত হয়। ‘সোনার বাংলা গড়ার প্রত্যয়: জাতীয় শুদ্ধাচার কৌশল’ শিরোনামে জাতীয় শুদ্ধাচার কৌশল ২০১২ সালে মন্ত্রিসভা বৈঠকে অনুমোদন করে। সরকারের মন্ত্রণালয়, বিভাগ বা রাষ্ট্রীয় অন্যান্য প্রতিষ্ঠানের নির্বাচিত কর্মচারীদের পুরস্কার প্রদানের উদ্দেশ্যে শুদ্ধাচার পুরস্কার নীতিমালা প্রণয়ন করা হয়। কর্মচারী বলতে মন্ত্রণালয়, বিভাগ, বা অন্যান্য রাষ্ট্রীয় প্রতিষ্ঠানে কর্মরত সকল কর্মকর্তা-কর্মচারীকে বোঝানো হয়েছে। শুদ্ধাচার চর্চার ১৮টি ক্ষেত্রে ৫ নাম্বার করে মোট ৯০ নাম্বার এবং মন্ত্রণালয়, বিভাগ, অন্যান্য রাষ্ট্রীয় প্রতিষ্ঠান, দফতর বা সংস্থা কর্তৃক ধার্যকৃত অন্যান্য কার্যক্রমে ১০ নাম্বার; মোট ১০০ নাম্বারের মধ্যে একজন কর্মচারীকে যাচাইবাছাই করে পুরস্কারের জন্য মনোনীত করা হয়। শুদ্ধাচার পুরস্কারপ্রাপ্ত কর্মচারীরা পুরস্কার হিসেবে একটি সার্টিফিকেট এবং এক মাসের মূল বেতনের সমপরিমাণ অর্থ পাবেন। রাষ্ট্রীয় শুদ্ধাচার পুরস্কারের জন্য যারা মনোনীত হবেন মন্ত্রণালয় বা বিভাগের সিনিয়র সচিব বা সচিব প্রতিটি মন্ত্রণালয় বা বিভাগের গ্রেড ১ থেকে গ্রেড ১০ ভুক্ত একজন এবং গ্রেড ১১ থেকে ২০ পর্যন্ত একজনসহ মোট দুই জন কর্মচারী মন্ত্রণালয় বিভাগ বা রাষ্ট্রীয় অন্যান্য প্রতিষ্ঠানের প্রধানদের মধ্য হতে একজন কর্মচারী মন্ত্রণালয় বিভাগ বা রাষ্ট্রীয় অন্যান্য প্রতিষ্ঠানের মাঠপর্যায়ের আঞ্চলিক কার্যালয়সমূহ থেকে একজন কর্মচারী মন্ত্রণালয় বিভাগ বা রাষ্ট্রীয় অন্যান্য প্রতিষ্ঠানের মাঠপর্যায়ের আঞ্চলিক কার্যালয়সমূহের গ্রেড ৩ থেকে ১০-ভুক্ত একজন কর্মচারী গ্রেড ১১ থেকে ২০ পর্যন্ত একজন কর্মচারী মাঠপর্যায়ের জেলাসমূহের মধ্য থেকে একজন কর্মচারী মন্ত্রণালয় বিভাগ বা রাষ্ট্রীয় অন্যান্য প্রতিষ্ঠানের মাঠপর্যায়ের উপজেলা কার্যালয়সমূহের প্রধানদের মধ্য হতে একজন কর্মচারী। মোহাম্মদ শহীদুল আলম এনডিসি- জনশক্তি, কর্মসংস্থান ও প্রশিক্ষণ ব্যুরো- বিএমইটি’র মহাপরিচালক "রাষ্ট্রীয় শুদ্ধাচার পুরস্কার কী, কাদের দেয়া হয়"। Jugantor। সংগ্রহের তারিখ ২০১৯-০৯-২৯।  "রাষ্ট্রীয় শুদ্ধাচার পুরস্কার কী | banglatribune.com"। Bangla Tribune। ২০১৯-০৯-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৯-৩০।
মেঘ রোদ্দুর

মেঘ রোদ্দুর হল ২০১৩ সালের ১৫ ফেব্রুয়ারি মুক্তিপ্রাপ্ত একটি বাংলা চলচ্চিত্র। ডিকে এন্টারটেইনমেন্টের ব্যানারে প্রযোজিত এই ছবিটির পরিচালক ছিলেন সুরজিৎ ধর ও সুদর্শন বসু। ছবিটির সংগীত পরিচালনা করেন ঋষি চন্দ। মেঘ রোদ্দুর ছবিটি নটিং হিল (১৯৯৯) নামে একটি ইংরেজি ছবির ছায়া অবলম্বনে নির্মিত। অভিনেত্রী মধুজা সেন (শুভশ্রী গঙ্গোপাধ্যায়) একটি ছবির শ্যুটিং করতে আসেন শিলং-এ। সেখানে অর্পণ নামে (পলাশ গঙ্গোপাধ্যায়) নামে এক যুবকের সঙ্গে তার আলাপ হয়। অর্পণ একটি বইয়ের দোকানের মালিক। ঘটনাচক্রে মধুজা অর্পণের প্রেমে পড়েন। এদিকে শহরে একটি জঙ্গি হামলার ঘটনা করে এবং সেই ঘটনার প্রভাব পড়ে তাদের দু’জনের জীবনেও। শুভশ্রী গঙ্গোপাধ্যায় – মধুজা সেন পলাশ গঙ্গোপাধ্যায় – অর্পণ গঙ্গোপাধ্যায় কুমার – তথাগত দেবলীনা দত্ত – পারমিতা শেলি – রূপসা গঙ্গোপাধ্যায় বিপ্লব দাশগুপ্ত বিশ্বজিৎ চক্রবর্তী অনিন্দ্য বন্দ্যোপাধ্যায় বিশ্বনাথ বসু পার্থসারথী চক্রবর্তী – অর্পণের বন্ধু http://timesofindia.indiatimes.com/entertainment/movie-review/18542816.cms
পশ্চিমবঙ্গ স্বাস্থ্যবিজ্ঞান বিশ্ববিদ্যালয়

পশ্চিমবঙ্গ স্বাস্থ্যবিজ্ঞান বিশ্ববিদ্যালয় বা ওয়েস্ট বেঙ্গল ইউনিভার্সিটি অফ হেলথ সায়েন্সেস ভারতের পশ্চিমবঙ্গ রাজ্যের রাজধানী কলকাতায় অবস্থিত একটি বিশেষায়িত স্বাস্থ্যবিজ্ঞান বিশ্ববিদ্যালয়। স্বাস্থ্যবিজ্ঞান ও চিকিৎসাবিদ্যা শিক্ষাব্যবস্থার উন্নতি ঘটাতে কলকাতা, বর্ধমান ও উত্তরবঙ্গ বিশ্ববিদ্যালয়ের এই সকল বিভাগগুলিকে এক ছাতার তলায় এনে পশ্চিমবঙ্গ বিধানসভায় একটি আইন পাস করে এই বিশ্ববিদ্যালয় স্থাপিত হয়। অল ইন্ডিয়া ইনস্টিটিউট অফ হাইজিন অ্যান্ড পাবলিক হেলথ বাঁকুড়া সম্মিলনী মেডিক্যাল কলেজ বর্ধমান মেডিক্যাল কলেজ কলকাতা মেডিক্যাল কলেজ কলকাতা ন্যাশানাল মেডিক্যাল কলেজ ইনস্টিটিউট অফ পোস্ট গ্রাজুয়েট মেডিক্যাল এডুকেশন অ্যান্ড রিসার্চ, শেঠ সুখলাল কারণানি মেমোরিয়াল হসপিটাল, কলকাতা মেদিনীপুর মেডিক্যাল কলেজ ন্যাশানাল ইনস্টিটিউট অফ অর্থোপেডিক্যালি হ্যান্ডিক্যাপড নীলরতন সরকার মেডিক্যাল কলেজ ও হাসপাতাল, কলকাতা উত্তরবঙ্গ মেডিক্যাল কলেজ আর. জি. কর মেডিকেল কলেজ ও হাসপাতাল, কলকাতা স্কুল অফ ট্রপিক্যাল মেডিসিনস, কলকাতা বিবেকানন্দ ইনস্টিটিউট অফ মেডিক্যাল সায়েন্সেস ডায়মন্ড হারবার সরকারি মেডিকেল কলেজ ও হাসপাতাল ন্যাশানাল ইনস্টিটিউট অফ হোমিওপ্যাথি। দ্য ক্যালকাটা হোমিওপ্যাথিক মেডিকেল কলেজ ও হাসপাতাল। ডি এন দে হোমিওপ্যাথিক মেডিকেল কলেজ ও হাসপাতাল। মহেশ ভট্টাচার্য হোমিওপ্যাথিক মেডিকেল কলেজ ও হাসপাতাল। মেদিনীপুর হোমিওপ্যাথিক মেডিকেল কলেজ ও হাসপাতাল। খড়্গপুর হোমিওপ্যাথিক মেডিকেল কলেজ ও হাসপাতাল। পুরুলিয়া হোমিওপ্যাথিক মেডিকেল কলেজ ও হাসপাতাল। প্রতাপ চন্দ্র মেমোরিয়াল হোমিওপ্যাথিক মেডিকেল কলেজ ও হাসপাতাল। মেট্রোপলিটন হোমিওপ্যাথিক মেডিকেল কলেজ ও হাসপাতাল। নিতাই চরণ হোমিওপ্যাথিক মেডিকেল কলেজ ও হাসপাতাল। বর্ধমান হোমিওপ্যাথিক মেডিকেল কলেজ ও হাসপাতাল। বেঙ্গল হোমিওপ্যাথিক মেডিকেল কলেজ ও হাসপাতাল। আসানসোল বীরভূম বিবেকানন্দ হোমিওপ্যাথিক মেডিকেল কলেজ ও হাসপাতাল। ইনস্টিটিউট অফ ফার্মেসি, জলপাইগুড়ি https://m.timesofindia.com/city/kolkata/west-bengal-health-univ-gets-new-vc/amp_articleshow/85607168.cms পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের সরকারি ওয়েবসাইট পশ্চিমবঙ্গে হোমিওপ্যাথি ডিগ্রি গ্র্যান্টিং কলেজের তালিকা
মীর মুহাম্মদ মাসুম

মীর মুহাম্মদ মাসুম (১৭শ শতক) ফারসি কবি ও ঐতিহাসিক। মীর মুহাম্মদ মাসুম প্রথমে সম্রাট শাহজাহানের দরবারের সঙ্গে যুক্ত ছিলেন। শাহজাদা শাহ শুজার সঙ্গে সেখানেই তার ঘনিষ্ঠ পরিচয় হয়। শাহ শুজারের সাথে বাংলায় দীর্ঘকাল তার কর্মচারী ও সহচররূপে বসবাস করেন। মীর মুহাম্মদ মাসুম শাহ শুজার হয়ে দারা ও আওরঙ্গজেবের বিরুদ্ধে যুদ্ধ সহ অনেক যুদ্ধে অংশগ্রহণ করেন। তিনি ১৬৬০ সালে মালদহে থাকাকালে যুদ্ধবিগ্রহের ঘটনাবলি তার শাহ শুজাই গ্রন্থে ফারসি ভাষায় লিপিবদ্ধ করেন। এ গ্রন্থটির একটি পান্ডুলিপি বাংলাদেশের ঢাকা বিশ্ববিদ্যালরের পাঠাগারে সংরক্ষিত রয়েছে। তার লেখা ফারসি ভাষার গদ্য অত্যন্ত উন্নত মানের ছিল। এই সব গ্রন্থে তার কিছু ফারসি কবিতা সন্নিবেশিত থাকতো। নবাব সিদ্দিক হাসানের শাম-এ-আন্জুমান গ্রন্থে তার সাতটি ফারসি ভাষার কবিতাও উদ্ধৃত আছে। "মীর মুহাম্মদ মাসুম - বাংলাপিডিয়া"। bn.banglapedia.org। সংগ্রহের তারিখ ২০১৯-০৯-২৯।  বাংলাপিডিয়ায় –মীর মুহাম্মদ মাসুম
আস্ত্রাইয়ুস

গ্রিক পুরাণে, আস্ত্রাইয়ুস (Ancient Greek: Ἀστραῖος অর্থ "তারকাময়") ছিল টাইটান গোত্রভুক্ত একজন দেবতা। সে ছিল টাইটান ক্রিউস ও পোন্তুসের কন্যা এউরিবিয়ার সন্তান। তার সাথে ঊষাদেবী এয়সের বিয়ে হয়। তাদের সন্তানেরা হল - উত্তর (বোরেয়াস), দক্ষিণ (নোতুস), পূর্ব (এউরুস) ও পশ্চিমা (জেফাইরুস) বায়ু এবং ৫ জন আস্ত্রা প্লানেতা (গ্রহ)। ৫ জন আস্ত্রা প্লানেতার নামগুলো হল - এয়স্ফোরুস, পাইরয়ইস, স্তিল্বন, ফাইনন ও ফাইথন। Hard, p. 48.
আবুল হাসান যশোরী

আল্লামা আবুল হাসান যশোরী (১৯১৮–১৯৯৩) একজন মুক্তিযোদ্ধা, মুহাদ্দিস, রাজনীতিক ও ইসলামী চিন্তাবিদ। তিনি জামিয়া ইসলামিয়া গওহরডাঙ্গা মাদ্রাসায় হাদিসের অধ্যাপক (শায়খুল হাদীস) হিসেবে শিক্ষকতা শুরু করেন এবং জামিয়া এজাজিয়া দারুল উলুম যশোরে অধ্যক্ষ ও শায়খুল হাদীস হিসেবে আমৃত্যু দায়িত্ব পালন করেন। আবুল হাসান ১৯১৮ সালে ব্রিটিশ ভারতের বেঙ্গল প্রেসিডেন্সির অন্তর্গত ঝিনাইদহ জেলার হরিণাকুন্ড উপজেলার ভবানীপুর গ্রামে জন্মগ্রহণ করেন। তার পিতা আলী বিশ্বাস। নিজ গ্রামের প্রাথমিক বিদ্যালয়ে শিক্ষা লাভ করে পরে মাগুরা হাই স্কুল থেকে ম্যাট্রিক পাস করেন। অতঃপর তিনি মাগুরা কলেজে লেখাপড়া করেন। ১৯৩৭ সালে ইসলামি উচ্চ শিক্ষা লাভের জন্য তিনি দিল্লির ফতেহপুর মাদ্রাসায় ভর্তি পড়ালেখার পর দারুল উলুম দেওবন্দ মাদ্রাসায় উচ্চতর শিক্ষা গ্রহণ করেন। দারুল উলুম দেওবন্দে তার উল্লেখ যোগ্য শিক্ষক শাইখুল ইসলাম সৈয়দ হোসাইন আহমদ মাদানি, আল্লামা ইবরাহিম বলিয়াবী, শাইখুল আদব ইজায আলী, মুফতী মুহাম্মাদ শফী উসমানী প্রমুখ। এর পর সৈয়দ হোসাইন আহমদ মাদানি ও মুফতী আযীযুল হকের নিকট থেকে তিনি আধ্যাত্মিক দীক্ষা গ্রহণ করেন। আবুল হাসান শিক্ষা জীবন শেষ করে ১৯৪৮ সালে ফরিদপুর জামিয়া ইসলামিয়া গওহরডাঙ্গা মাদ্রাসায় হাদিসের অধ্যাপক (শায়খুল হাদীস) হিসেবে শিক্ষকতা শুরু করেন এবং ১৯৬৯ সালে যশোর রেল স্টেশন মাদ্রাসায় অধ্যক্ষ ও শায়খুল হাদীস হিসেবে আমৃত্যু দায়িত্ব পালন করেন। তিনি প্রথমদিকে নিখিল ভারত মুসলিম লীগের রাজনীতির সাথে সম্পৃক্ত ছিলেন। ১৯৪৫ সালে জমিয়ত উলামায়ে ইসলাম প্রতিষ্ঠিত হলে তিনি এ সংগঠনে যোগ দেন। তিনি এ সংগঠনের সহ-সভাপতি হিসেবে ১৯৬৭ সাল থেকে আমৃত্যু দায়িত্ব পালন করেন। ইসলামের প্রচার ও শিরক-বিদাত সহ অন্যান্য কুসংস্কারের বিপক্ষে বিশেষ অবদান রয়েছে তার। তিনি ১৯৭১ সালে বয়ান-বক্তৃতার মাধ্যমে জনসাধারণকে মহান মুক্তিযুদ্ধে উদ্বুদ্ধ করেছেন। মাদ্রাসায় মুক্তিযোদ্ধাদের ও সংখ্যালঘু হিন্দু সম্প্রদায়ের লোকদের আশ্রয় দিয়েছিলেন। আবুল হাসান ৮ জুলাই ১৯৯৩ সালে যশোরে মৃত্যুবরণ করেন। তাকে যশোর রেল স্টেশন মাদ্রাসা প্রাঙ্গণে দাফন করা হয়। দেওবন্দি ব্যক্তিত্বের তালিকা মু. আফাজ উদ্দীন (২০১২)। "যশোরী, আবুল হাসান"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ২০১৯-০৯-৩০।  মুফতী আব্দুল্লাহ ফারুক (১ মে ২০০৫)। আল্লামা আবুল হাসান যশোরী রহমাতুল্লাহি আলাইহি : জীবন ও আদর্শ। ঢাকা, বাংলাদেশ: কোহিনূর লাইব্রেরী। পৃষ্ঠা ১২৮।  "আকরাম ফারূক স্মৃতি তার ভোলা ভার"। দৈনিক সংগ্রাম। সংগ্রহের তারিখ ২০১৯-০৯-৩০। [স্থায়ীভাবে অকার্যকর সংযোগ] "রাষ্ট্রীয় স্বীকৃতি মেলেনি যশোরের ৫১ শহীদের"। banglanews24.com। এপ্রিল ৪, ২০১৪। সংগ্রহের তারিখ ২০১৯-০৯-৩০।  বাংলাপিডিয়ায় আবুল হাসান যশোরী আল্লামা আবুল হাসান যশোরী রহমাতুল্লাহি আলাইহি : জীবন ও আদর্শ আলম, মোঃ মোরশেদ (২০১৪)। "হাদীস শাস্ত্র চর্চায় বাংলাদেশের মুহাদ্দিসগণের অবদান"। পিএইচডি অভিসন্দর্ভ, ইসলামিক স্টাডিজ বিভাগ, ঢাকা বিশ্ববিদ্যালয়: ১৭২। ৩ জুন ২০২১ তারিখে মূল থেকে আর্কাইভ করা। সংগ্রহের তারিখ ৮ জুন ২০২১।  উল্লাহ, মুহাম্মদ আহসান (২০২১)। বাংলা ভাষায় হাদিস চর্চা (১৯৫২-২০১৫) (পিএইচডি)। বাংলাদেশ: ইসলামিক স্টাডিজ বিভাগ, ঢাকা বিশ্ববিদ্যালয়। পৃষ্ঠা ৩৯৪। [স্থায়ীভাবে অকার্যকর সংযোগ]
বান্দরবান

বান্দরবান বাংলাদেশের দক্ষিণাঞ্চলের পার্বত্য চট্টগ্রামের একটি শহর। চট্টগ্রাম বিভাগীয় শহর থেকে ৭৫ কিলোমিটার দক্ষিণ পূর্বে অবস্থিত এ শহরটি একই নামের জেলা ও উপজেলার (বান্দরবান জেলা ও বান্দরবান সদর উপজেলা) প্রশাসনিক সদরদপ্তর। এটি বান্দরবান জেলার সবচেয়ে জনবহুল স্থান। এর আয়তন ১৩.০৫ বর্গকিলোমিটার এবং জনসংখ্যা ৪১,৪৩৪ জন। এটি ক শ্রেণীর পৌরসভা দ্বারা শাসিত হয়। শহরের একমাত্র যোগাযোগের উপায় সড়কপথ। কক্সবাজার বিমানবন্দর শহরের সবচেয়ে নিকটবর্তী আভ্যন্তরীণ বিমানবন্দর। শহরটি সমুদ্র সমতল থেকে ২৪ মিটার উচ্চতায় অবস্থিত এবং এর আবহাওয়া গরম ও আর্দ্র জলবায়ু বিশিষ্ট। এখানে দুটি সরকারি কলেজ, একটি টেকনিক্যাল কলেজসহ বেশকিছু শিক্ষা প্রতিষ্ঠান রয়েছে। বান্দরবান নামকরণ নিয়ে একটি কিংবদন্তি রয়েছে। এলাকার বাসিন্দাদের প্রচলিত লোক-কথায় আছে, এ এলাকায় একসময় অসংখ্য বানর বাস করত। আর এই বানরগুলো শহরের প্রবেশমুখে ছড়ার পাড়ে পাহাড়ে প্রতিনিয়ত লবণ খেতে আসত। এক সময় অনবরত বৃষ্টির কারণে ছড়ার পানি বৃ্দ্ধি পাওয়ায় বানরের দল ছড়া পাড় হয়ে পাহাড়ে যেতে না পারায় একে অপরকে ধরে ধরে সারিবদ্ধভাবে ছড়া পাড় হয়। বানরের ছড়া পারাপারের এই দৃশ্য দেখতে পায় এই জনপদের মানুষ। এই সময় থেকে এই জায়গাটির পরিচিতি লাভ করে ম্যাঅকছি ছড়া নামে । অর্থাৎ মারমা ভাষায় ম্যাঅক অর্থ বানর আর ছি অর্থ বাঁধ। কালের প্রবাহে বাংলা ভাষাভাষির সাধারণ উচ্চারণে এই এলাকার নাম রুপ লাভ করে বান্দরবান হিসাবে। বর্তমানে সরকারি দলিল পত্রে বান্দরবান হিসাবে এই জেলার নাম স্থায়ী রুপ লাভ করেছে। তবে মারমা ভাষায় বান্দরবানের নাম রদ ক্যওচি ম্রো। শুরু থেকেই বাংলার মানচিত্রে বান্দরবানের অস্তিত্ব ছিল।এটি বাংলাদেশের অবিচ্ছেদ্য অংশ।তবে এর প্রায় ৬০০ বছর আগে ৯৫৩ সালে আরাকানের রাজা এই অঞ্চল অধিকার করেন। বিভাগীয় শহর চট্টগ্রাম থেকে ৭৫ কিলোমিটার দুরে, ২২°১১'৪৩" উত্তর অক্ষাংশ ও ৯২°১৩'১০" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ২৪ মিটার। ২০১১ সালের আদমশুমারি অনুযায়ী বান্দরবান শহরের মোট জনসংখ্যা ছিল ৪১,৪৩৪ জন। যার মধ্যে ২৩১৯১ জন পুরুষ এবং ১৮২৪৩ জন মহিলা। "Geographic coordinates of Bandarban, Bangladesh. Latitude, longitude, and elevation above sea level of Bandarban"। dateandtime.info। সংগ্রহের তারিখ ২০১৯-০৯-৩০।  "BANDARBAN ZILA"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৩: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ৮৫। ১১ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ ফেব্রুয়ারি ২০১৭।
খুনমিং মেট্রো

খুনমিং মেট্রো বা খুনমিং রেল ট্রানজিট হ'ল ইউনান প্রদেশের রাজধানী খুনমিংয়ের একটি দ্রুতগামী গণপরিবহন ব্যবস্থা। মেট্রো ব্যবস্থা নির্মাণের আগে ৩ মিলিয়নেরও বেশি জনসংখ্যার সাথে খুনমিং ছিল মেট্রো ব্যবস্থা ছাড়া চীনের অন্যতম বৃহত্তম শহর। নির্মাণাধীন আরও ৩ টি লাইন সহ পরিবহন ব্যবস্থাটিতে ৩ টি সক্রিয় মেট্রো লাইন রয়েছে। মেট্রোটি সাধারণত শহরের কেন্দ্রস্থলে ভূগর্ভস্থ রেলপথ এবং শহরতলির অংশে উত্তোলিত রেলপথ নিয়ে গঠিত। খুনমিংয়ের রাস্তাগুলি দীর্ঘদিন ধরে যানজটের সমস্যায় জর্জরিত ছিল এবং ১৯৯০-এর দশকের শেষের দিকে একটি পাতাল রেল ব্যবস্থা নিয়ে আলোচনা হচ্ছে। ২০০৬ সালের প্রস্তাবনায় উত্তর-দক্ষিণ লাইন এবং একটি পূর্ব-পশ্চিম লাইন দিয়ে ২০০৮ সালে নির্মাণকাজ শুরু হয়। বর্তমান দ্রুতগামী গণপরিবহন ব্যবস্থাটি ২০০৯ সালে প্রথম ঘোষণা করা হয়, সেই বছরের শেষের দিকে নির্মাণের কাজ নির্ধারিত হওয়ার সাথে। প্রস্তাবিত রুটগুলি কেবল খুনমিং শহরের কেন্দ্রস্থলে যাত্রীদের পরিষেবা দেবে না, শহরের দক্ষিণ-পূর্বাঞ্চলে উন্নয়নেও সহায়তা করবে। চেংগং শহরতলিতে সাম্প্রতিক নির্মাণের গতি বাড়ানোর হয়েছে, যদিও বেশিরভাগ নতুন অগ্রগতি পর্যাপ্ত গণপরিবহন সংযোগ ছাড়া অবরুদ্ধ ছিল। সুতরাং, খুনমিং মেট্রো শহরের মূল যানজটের সমস্যা নিরসন এবং শহরের দক্ষিণ-পূর্ব দিকে বৃদ্ধিকে উৎসাহ করার দ্বৈত উদ্দেশ্যকে পরিপূর্ণ করে। লাইন ১ ও লাইন ২-এর নির্মাণ কাজ কয়েক মাসের বিলম্বের পরে, ২০১০ সালের মে মাসে আনুষ্ঠানিকভাবে শুরু হয়। ২০০৯ সাল থেকে একটি পরীক্ষামূলক উত্তোলিত বিভাগটি নির্মাণাধীন ছিল। লাইন ১ (৩৪ কিমি) এবং লাইন ২ (২২ কিমি) ২০১২ সালে খোলার কথা ছিল, তবে বিলম্বের ফলে ২০১৩ সালের শুরু পর্যন্ত খোলা হয়নি। লাইন ৩-এ নির্মাণ কাজ আগস্ট ২০১০ সালে শুরু হয় এবং ২৯ আগস্ট ২০১৭ সালে খোলা হয়। প্রথম লাইনটি নির্মাণের জন্য প্রায় ৩২ বিলিয়ন ইউয়ান (ইউএস $৪.৫ বিলিয়ন) ব্যয় হবে বলে আশা করা হচ্ছে, প্রতিটি কিলোমিটার উত্তোলিত পথে মেট্রোর ব্যয় হবে প্রায় ২৫০ মিলিয়ন ইউয়ান এবং ভূগর্ভস্থ পাতাল পথে প্রতি কিলোমিটারের জন্য ৪০০ মিলিয়ন থেকে ৮০০ মিলিয়ন ইউয়ান খরচ হবে বলে আশা করা হচ্ছে। প্রকল্পের প্রাথমিক ঠিকাদার হল চায়না রেলওয়ে কনস্ট্রাকশন কর্পোরেশন (সিআরসিসি)। লাইন ৬: ট্রেনগুলি চীন সাউথ লোকোমোটিভ অ্যান্ড রোলিং স্টক কর্পোরেশন লিমিটেড (সিএসআর) ঝুঝৌ দ্বারা নির্মিত হয়। ৬ টি গাড়ি সেট ১২০ কিলোমিটার/ঘণ্টা বেগে চলতে সক্ষম। এই গতিবেগে পরিচালনার সুরক্ষা উদ্বেগের সমাধান করতে সিএসআর ২০১১ সালের অক্টোবরে সাংবাদিকদের সাথে বৈঠক করে। "昆明轨道交通3号线来了 看东西南北连通生活圈更大了"। ২৯ আগস্ট ২০১৭। ২৯ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৭।  "昆明地铁1号2号线首期工程开工_新闻中心_新浪网"। news.sina.com.cn। সংগ্রহের তারিখ ২০১৯-০৩-১৯।  Dan Siekman (২০১১-০২-১৭)। "Metro Line 3 construction to start this month"। GoKunming। ২০১৩-০৯-২১ তারিখে মূল থেকে আর্কাইভ করা। সংগ্রহের তারিখ ২০১৩-০৮-১৭।  "World rolling stock market July 2011" ওয়েব্যাক মেশিনে আর্কাইভকৃত ৩০ সেপ্টেম্বর ২০১৯ তারিখে, International Railway Gazette, 19 July 2011. "Manufacturer addresses Kunming metro safety, comfort concerns" ওয়েব্যাক মেশিনে আর্কাইভকৃত ৬ ডিসেম্বর ২০১৮ তারিখে, Chris Horton, Go Kunming.com, 31 October 2012. Kunming Metro Official Website ওয়েব্যাক মেশিনে আর্কাইভকৃত ২৯ জানুয়ারি ২০১১ তারিখে UrbanRail page on Kunming Rail Photogalleries [১], [২], [৩]
শাহজাহাননামা

শাহজাহাননামা হল ইনায়াত খান রচিত একটি বই যাতে মুঘল সম্রাট শাহজাহানের কাজের ঘটনাপঞ্জি বর্ণনা করা হয়েছে। সপ্তদশ শতাব্দীতে বইটি লেখা হয়েছিল। ফার্সি ভাষায় লিখিত বইটির পূর্ণাঙ্গ ইংরেজি অনুবাদ ঊনবিংশ শতাব্দীতে প্রকাশিত হয়েছিল। বইটির পূর্ণাঙ্গ ইংরেজি অনুবাদ করেছিলেন এ. আর. ফুলার। Kani, Wak (১৯৯৭)। "The Shah Jahan Nama of 'Inayat Khan: An Abridged History"। Journal of the Royal Asiatic Society। jstor.org। 7 (3): 466–468। জেস্টোর 25183432। ডিওআই:10.1017/S1356186300009652।  Khan, Gulfishan। "Shahjahannama-"। scribd.com। সংগ্রহের তারিখ ৩ ফেব্রুয়ারি ২০১৪।  "Shah Jahan (1875)"। সংগ্রহের তারিখ ৩ ফেব্রুয়ারি ২০১৪।  'Inayat Khan; Wayne Edison Begley (১৯৯০)। The Shah Jahan nama of 'Inayat Khan: an abridged history of the Mughal Emperor Shah Jahan, compiled by his royal librarian : the nineteenth-century manuscript translation of A.R. Fuller (British Library, add. 30,777)। Oxford University Press।  "Works about "Shah Jahan""।
লেখচিত্রের কেন্দ্র

কোন লেখচিত্রের কেন্দ্র বা জর্ডান কেন্দ্র হল সর্বনিম্ন উৎকেন্দ্রিকতাযুক্ত যাবতীয় শীর্ষসমূহের সেট u যেখানে একটি শীর্ষ v পর্যন্ত বৃহত্তম দূরত্ব d(u,v) হবে ন্যূনতম। একইভাবে লেখচিত্রের কেন্দ্রটি লেখচিত্রটির ব্যাসার্ধ দূরত্বের সমান উৎকেন্দ্রিকতাযুক্ত শীর্ষসমূহেরও সেট। এইভাবে শীর্ষসমূহ গ্রাফের কেন্দ্রে (কেন্দ্রীয় বিন্দুতে) অন্যান্য বিন্দুসমূহ থেকে সর্বোচ্চ দূরত্বকে ন্যূনতম করে। অবস্থানজনিত সমস্যার ক্ষেত্রে কোন গ্রাফের কেন্দ্র সন্ধান করা প্রয়োজনীয় এবং সুবিধার জন্য যেখানে বাজে অবস্থাজনিত দূরত্বকে হ্রাস করাই লক্ষ্য। উদাহরণস্বরূপ, কোন অঞ্চলের কেন্দ্রস্থলে হাসপাতাল স্থাপন করা হলে অ্যাম্বুলেন্সকে দীর্ঘতম দূরত্বে যাওয়ায় প্রয়োজন পড়ে না। সামাজিক যোগাযোগ বিশ্লেষণে লেখচিত্র-কেন্দ্রের ধারণাটি সন্নিবদ্ধ কেন্দ্রীয়তা পরিমাপের সাথে সম্পর্কযুক্ত যা d(A,B) দূরত্বসমূহের গড়ের পরিপূরক। Wasserman, Stanley, and Faust, Katherine (1994), Social Network Analysis: Methods and Applications, page 185. Cambridge: Cambridge University Press. আইএসবিএন ০-৫২১-৩৮২৬৯-৬ McHugh, James A., Algorithmic Graph Theory ওয়েব্যাক মেশিনে আর্কাইভকৃত ১ আগস্ট ২০১০ তারিখে এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Graph center"।
কাসিম খান জুইনি

কাসিম খান জুইনি (ফার্সি: قاسم خان جوینی) বাংলার সুবাহদার ছিলেন। তিনি ১৬২৮ সাল থেকে ১৬৩২ সাল পর্যন্ত বাংলার সুবাহদার হিসেবে দায়িত্ব পালন করেন। ইসলাম খানের সুবাহদারি আমলে তিনি বাংলায় খাজাঞ্চি পদে কর্মরত ছিলেন। তার শাসনামল পর্তুগিজদের থেকে হুগলি অধিকারের জন্য পরিচিত। কাসিম খান জুইনি ছিলেন মীর মুরাদের পুত্র। মুঘল সম্রাট আকবর শাহজাদা খুররমকে (শাহজাহান) ধনুর্বিদ্যায় প্রশিক্ষণ দেওয়ার জন্য মীর মুরাদকে নিয়োগ প্রদান করেছিলেন। পরবর্তীতে তিনি লাহোরের বখশী পদে নিযুক্ত হয়েছিলেন। মুঘল সম্রাট শাহজাহান সিংহাসনে আরোহণ করে ফিদাই খানকে বরখাস্ত করে কাসিম খান জুইনিকে বাংলার সুবাহদার পদে নিয়োগ প্রদান করেছিলেন। ১৬৩২ সালে কাসিম খান জুইনি হুগলিতে পর্তুগিজদের বিরুদ্ধে অভিযান পরিচালনা করেন। তিনি যুদ্ধক্ষেত্রে ধীরগতি অবলম্বন করেন ও প্রায় তিন মাস ধরে হুগলি অবরোধ করে রাখেন। এর দরুন পর্তুগিজদের ক্ষয়ক্ষতি সাধিত হয় ও তারা হুগলি ত্যাগ করতে বাধ্য হয়। হুগলি অধিকারের অল্পদিন পরে ১৬৩২ সালে কাসিম খান জুইনি মৃত্যুবরণ করেন। "নায়েব-নাজিম আমলে ঢাকা"। ইত্তেফাক। ৩ জুন ২০১৯। ১১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৯।  "কাসিম খান জুইনি"। বাংলাপিডিয়া। সংগ্রহের তারিখ ৩০ সেপ্টেম্বর ২০১৯।  Nicoll, Fergus (২০০৯)। Shah Jahan (ইংরেজি ভাষায়)। Penguin Books India। আইএসবিএন 978-0-670-08303-9। ১৬০-১৬৩ পৃষ্ঠার পাদটীকা  Lethbridge, Ebenezer (১৮৭৪)। An Easy Introduction to the History and Geography of Bengal: For the Junior Classes in Schools (ইংরেজি ভাষায়)। Thacker। পৃষ্ঠা ৪০।  Aurangabadi, Shahnavaz Khan। Ma'asir al-Umara (তুর্কি and ইংরেজি ভাষায়)। পৃষ্ঠা ৪৯৮–৯৯।
জাহাঙ্গীর কুলী বেগ

জাহাঙ্গীর কুলী বেগ(ফার্সি: لاله بیگ) জাহাঙ্গীর কুলী খান (ফার্সি: جهانگیر قلي خان) পরে বাংলার সুবাহদার ছিলেন। তিনি ১৬০৭ সাল থেকে ১৬০৮ সাল পর্যন্ত বাংলার সুবাহদার হিসেবে দায়িত্ব পালন করেন। এছাড়া, তিনি বিহারের শাসনকর্তা হিসেবেও দায়িত্ব পালন করেছেন। তার প্রকৃত নাম ছিল লালা বেগ। জাহাঙ্গীর কুলী বেগের পিতা নিযাম ছিলেন মুঘল সম্রাট হুমায়ুনের রাজকীয় গ্রন্থাগারের গ্রন্থাগারিক। লালা বেগ কাবুলের শাসনকর্তা শাহজাদা মির্জা হাকিমের ব্যক্তিগত পরিচারক হিসেবে দায়িত্ব পালন করেছেন। পরে তিনি মুঘল সম্রাট আকবরের অধীনে চাকরি গ্রহণ করেন। তাকে শাহজাদা সেলিমের (জাহাঙ্গীর) ভৃত্য হিসেবে নিয়োগ প্রদান করা হয়। এভাবে, তিনি জাহাঙ্গীর কুলী (বাংলা: জাহাঙ্গীরের ভৃত্য) নামে পরিচিতি পান। পরে বেগ থেকে খান পদবীতে উন্নত হন। নিজের যোগ্যতাবলে পদোন্নতি পেয়ে তিনি দিল্লির রাজসভার আমির পদে অধিষ্ঠিত হন এবং সাড়ে চার হাজারী মনসব লাভ করেন। বাংলার সুবাহদার পদে নিয়োগ লাভের পূর্বে তিনি বিহারের শাসনকর্তা ছিলেন। বাংলার সুবাহদার হিসেবে তার কার্যক্রম সম্পর্কে তেমন কিছ জানা যায় না। অনেক বৃদ্ধ বয়সে তিনি বাংলার সুবাহদার হিসেবে নিযুক্ত হয়েছিলেন। বাংলার জলবায়ুর সাথে তিনি মানিয়ে নিতে পারেন নি। এর দরুন তিনি অসুস্থ হয়ে পড়েন ও সুবাহদারি লাভের পরের বছরে মৃত্যুবরণ করেন। "Munger Through Prism of History"। www.munger.nic.in। সংগ্রহের তারিখ ৩০ সেপ্টেম্বর ২০১৯।  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "জাহাঙ্গীর কুলী বেগ"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Nathan, Mirza (১৯৩৬)। M. I. Borah, সম্পাদক। Baharistan-I-Ghaybi – Volume 1। Gauhati, Assam, British Raj: Government of Assam। পৃষ্ঠা 10–308। উদ্ধৃতি টেমপ্লেট ইংরেজি প্যারামিটার ব্যবহার করেছে (link)